



Izstrādes vadītāja ziņojums par lokālplānojuma projekta tālāko virzību

Lokālplānojums īpašuma “Saulgoži” (kad.Nr. 80440120207) zemes vienībai Katleru ielā 2, Āņos, Ādažu pag., Ādažu nov. (kad.apzīmējums 80440120207) (turpmāk – Lokālplānojums).

Lokālplānojums izstrādāts, pamatojoties uz Ādažu novada domes 28.12.2023. pieņēma lēmumu Nr.  485 “Par lokālplānojuma kā grozījumu Ādažu novada teritorijas plānojumam uzsākšanu īpašumā “Saulgoži”, Āņos”, ar mērķi pamatot plānojamās teritorijas sadalīšanu apbūves gabalos primāri viena dzīvokļa dzīvojamo māju būvniecībai, mainot zemes vienības funkcionālo zonu no Lauksaimniecības teritorijas (L) uz Savrupmāju apbūves teritoriju (DzS1), jaunu savrupmāju apbūves apakšzonu, kur minimālā jaunveidojamā platība ir atļauta 2500 m2 un Mežu teritoriju (meža teritorijā, kur apbūve nav plānota), bet saglabājot esošās funkcionālās zonas - Ūdeņu teritorija (Ū), Dabas un apstādījumu teritorija (DA1) un Transporta infrastruktūras teritorija (TR).

Lokālplānojuma izstrādātājs 13.04. iesniedza sagatavotu lokālplānojuma redakciju. 

Lokālplānojuma projektā iekļautais risinājums atbilst Ādažu novada ilgstspējīgas attīstības stratēģijai 2013. – 2037.gadam, normatīvo aktu prasībām un darba uzdevumam, kā arī Lokālplānojuma risinājumos ir ņemts vērā Ādažu novada teritorijas plānojums (apstiprināts ar Ādažu novada domes 27.03.2018. lēmumu Nr.49 un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”). 

Par institūciju nosacījumu izvirzīto prasību izpildi atzinumus sniedz institūcijas publiskās apspriešanas laikā, taču "Pārskatā par lokālplānojuma izstrādi" ir iekļauta informācija par nosacījumu ņemšanu vērā lokālplānojuma projekta izstrādē, tā pievienota arī lokālplānojuma vadītāja ziņojuma pielikumā. Kopumā ir saņemti nosacījumi no 10 institūcijām, izstrādātājs nosacījumus ņēmis vērā.

Lokālplānojuma projekts ir virzāms lēmuma par nodošanu publiskajai apspriešanai un
institūciju atzinumu saņemšanai pieņemšanai.

